# היתקליף: נבל או גיבור?
היום לפני 177 שנה, הלכה לעולמה אחת הסופרות והמשוררות החשובות של המאה ה־19, מבכירות הגותיקה האנגלית, האחות האמצעית לבית הסופרות הנודע – אמילי ברונטה. לא רק את מותה אנו מציינים כעת, אלא גם את החדווה המחודשת לה זוכה הרומן המפורסם (והיחיד) שכתבה: ״אנקת גבהים״ שראה אור שנה לפני מותה, ב־1847. גל ההתעניינות הזה התעורר בזכות האדפטציה הקולנועית החדשה של הספר, בבימוי אמרלד פנל ובכיכובם של מרגו רובי וג'ייקוב אלורדי. הסרט יגיע למסכים רק בעוד חודשיים, אבל כבר גרם ללא מעט פולמוסים, והפך את הרומן לחביב מועדוני הקריאה. אנחנו, באופן עקרוני, יותר בקטע של ספרים מאשר של עיבודים. אז שבנו וקראנו את הספר, שהוגדר לא אחת כ״סיפור האהבה הגדול ביותר שנכתב״. המסקנה ששבנו איתה היא שאיננו בטוחים שמדובר בסיפור אהבה כלל, לא כל שכן סיפור אהבה גדול. גיבור הספר היתקליף, לטעמנו, אינו המאהב הגדול ביותר בתולדות הספרות, אלא דווקא הנָבָל האיום ביותר שלה. הוא זורע חורבן, שיגעון ומוות בכל אשר הוא הולך, ומביא לתבוסתם הכואבת של כל אלו שהוא נכנס לחייהם. היתקליף, ארוך־שיער, יפה־תואר ושרירי ככל שהוא יהיה בקולנוע, הוא למעשה אחת הדמויות המפחידות והמסוכנות ביותר של ספרות התקופה – וזה לא שחסרים לו מתחרים. על כל מקרה, ״אנקת גבהים״ הוא נצחי, מרתק, יוצא דופן, קצת מפחיד, ובהחלט שווה קריאה!

איך להימנע מפחמימות ריקות? תודה ששאלתם. ניסיוננו מוכיח שהדרך הטובה ביותר למנוע מהידיים שלנו לשוטט בכוחות עצמן אל קופסת הסופגניות – היא לוודא שהן כל הזמן יהיו עסוקות במשהו אחר. כן, ניחשתם נכון, הכי טוב להעסיק את הידיים בספר. או יותר טוב, בהרבה ספרים. בנבירה של ממש בערמות של ספרים. מתוך המחשבה הזו ארגנו שבוע שלם של הנחות בזק על קטגוריות שונות בחנות, ועדיין לא מאוחר להצטרף לחגיגה ולבזבז את דמי החנוכה שלכם. היום תוכלו לבזוז את מדור השירה שלנו, וביומיים הקרובים מדפי ההיסטוריה יעמדו לרשותכם – כל זאת ב־20 אחוזי הנחה. אז מה אתם אומרים? אלתרמן ורחל, או גלוטן ושמן?

# פלאי עולם, מפלצות ימיות ומכירות פומביות
רצינו לספר לכם על אחד הספרים היפים והמפליאים ביותר שיצא לנו לראות בתקופה האחרונה. מדובר בקטע מתוך עבודתו המונומנטלית של אמברואז פָּרֶה (1590-1510), שהיה מבכירי הרופאים המנתחים בתקופת הרנסנס, ואף שימש בתור רופאם הפרטי של ארבעה ממלכי צרפת. לידינו התגלגל חלק מהכרך ה־25 בעבודתו של אמברואז, שעוסק במפלצות וביצורים פלאיים. הדפסה זו, שהיא כנראה מהמאה ה־17, מוקדשת בעיקר ליצורים ימיים. כפי שאפשר לראות בתחריטים המפעימים לעיל, את דמיונותיו של הרופא המלומד אכלסו שלל היברידים משונים. למשל ״שטן ים״ (משמאל למעלה) שלדברי המחבר ניסה פעם לחטוף ילד קטן, אבל המזימה שלו לא צלחה כאשר בסופו של דבר יורדי ים סיכלו את החטיפה וסַכלו אותו באבנים. אנחנו מקווים למצות את האובססיה שלנו עם הספר בקרוב, מפני שעוד מעט יהיה עלינו להיפרד ממנו. הספר נמצא בקטלוג של המכירה הפומבית החדשה שלנו שתיערך ב־28 בדצמבר (יום א) בשעה 19:00. ואז, כל האוצרות שבידינו, יעברו לידיים אחרות... אם תרצו לדעת עוד על הפריטים במכירה, אנא, בקרו בקטלוג והתרשמו בעצמם.

לקטלוג המכירה הפומבית

אל תשכחו: כדי להמשיך לקבל את המגזין השבועי שלנו באופן קבוע, יש להירשם לרשימת התפוצה.
← להרשמה למגזין השבועי

לתשובות באתר

greenbrothers.co.il | ידידיה פרנקל 39, תל אביב | 03-5238501
לחצו כאן אם אתם רוצים לקבל פחות מיילים - Manage Preferences לחצו כאן אם אתם רוצים להפסיק לקבל מיליים -